Nino Tkheshelashvili

Nino Tkheshelashvili (georgieraz: ნინო ტყეშელაშვილი , Tbilisi, Georgia 1874 – ibidem, 1956) Georgiako sufragista eta idazlea izan zen, bereziki ezaguna emakumeen eskubideen aldeko aktibismoagatik. Kaukasoko Emakumeen Elkartearen (CWS) sortzaileetako bat izan zen 1909an.  

 Bizitza 
Nino Tkeshelashvili 1874an jaio zen Tiflisen (1936tik aurrera Tbilisi bezala ezaguna), Errusiar Inperioko Kaukasoko Erregeordetzan. Bere aita, bere familia Georgiar Eliza Ortodoxoko apaizak izan ziren, nekazaria zen eta irakurle amorratua. Bere ama Akaki Tsereteli poetaren hurbileko senidea zen. Txikitatik gozatu zuen Tkeshelashvilik aitaren liburutegiko obren irakurketaz, eta gurasoen etxera maiz joaten ziren iraultzaile desplazatuen eragina jaso zuen. Hauen artean Ilia Bakhtadze, Ilia Kizati ezizena erabiltzen zuen kazetaria;  Leo Kiacheli nobelagilea ; eta Archil Abashidze .Bere eztabaidetara joaten zen eta amets egiten zuen Errusiara joango zela bigarren hezkuntzara, bere nebak bezala. Herriko eskola osatu eta domina bat lortu bazuen ere, ezin izan zuen maisuentzako trebakuntza ikastaroetara joan. 

Gurasoen bidez,  Tkeshelashvilik Niko Nikoladze ezagutu zuen, Georgiako mendebaldeko Imereti eskualdeko Didi Jikhaishi hirian bizi zena bere emaztearekin,  Olga Guramishvili-Nikoladze ( georgiera : ოლღა გურამიშვილი-ნიკოლაძე, 185-1840) atzerrian ikasi zuen lehen georgiar emakumeetako bat. Suitzan hezia, Guramishvili Georgiara itzuli zen, eta pedagogian aritu zen. Tkeshelashviliren mentore bihurtu zen.  

 Ibilbidea 
Ikasketak Tbilisin osatu zituen eta gero Didi Djikhaishin lan egin zuen errusiar irakasle gisa.    1903an, odontologia ikastera joan zen Moskura, eta 1905eko iraultzaren ondoren hasitako mugimenduan sartu zen. Hurrengo urtean Tbilisira itzuli zenean, emakumeen eskubideen aldeko borrokan parte hartzen zuten idazle eta aktibistak ezagutzen hasi zen.  Kato Mikeladzerekin batera Georgiako ekintzaile sufragistetako bat izan zen. 1906an Mariam Demuria ezagutu zuen eta honek antolatu zuen igandetako eskolan maistra lanetan aritu zen. Gutun akademikoak eta itzulpenak ere argitaratu zituen Nakadui aldizkarian.    

1908an, Georgiako Emakumeen Berdintasunerako Batasunarekin batera, Errusiako emakumeen lehen kongresuari elkartasuna adierazi zion.

Kongresuaren ondoren, Emakume Georgiarren Batasunak eskaintzen zuena baino ikuspegi internazionalagoa nahi zutela aitortuz, Tkeshelashvili buru zuen talde bat banandu egin zen 1909an, Emakume Kaukasiarren Elkartea (CWS) sortzeko (georgieraz: კავკასიელ ქალთა საზოგადოება ).  135 kide fundatzaileen artean  Gabashvili, Babilina Khositashvili , Nino Kipiani eta Kato Mikeladze zeuden. Emakumeen sufragioaren alde egiteaz gain, CWSk emakume langileentzako klubak ezarri zituen, non alfabetatze eta joskintza irakasten baitzen. Tkeshelashvilik literatur gaualdiak antolatu zituen eta hizlariek klasiko errusiarrei buruzko hitzaldiak eman zituzten. CWSk ere kanpaina kementsua antolatu zuen emakumeen "estandar moralak" defendatzeko, prostituzioa "gaitz sozialtzat" joz. Gai sozialak jorratzen zituzten eztabaidetara joateko gonbitea luzatu zieten emakumeei: prostituzioa, pobreentzako hezkuntza, lan baldintzak, goi mailako hezkuntza eta emakumeen osasuna eta sexualitatea, besteak beste.  

Bere testuetako batean Tkheshelashvilik salatzen du emakumeek bilera politiko publikoetan hitz egiteko dituzten zailtasunak eta alderdiko hautagaien zerrenden artean emakumeen parte-hartze politikoa mugatzea. Mentxebikeen ustez, ez zuten "emakume prestaturik".

Antzoki publikoetan egindako "Kristinaren epaiketa" publiko faltsuan egin zen ezagun.

XX.mendeko 90eko hamarkadan argitaratutako bere biografian bere memoria berreskuratzen da eta idazle bezala eta "georgiar kultura nazionalaren figura" bezala aipatzen da, hala ere bere ideia feministak ahaztuak izan ziren edo historialarientzat bigarren mailakotzat hartuak izan ziren.

1919an, Alderdi Komunistak Jenotdel sortu zuen, Emakume Langile eta Nekazarien Saila, Aleksandra Kolontáik sortua. Hala ere, sail horretan ez zen sartzen emakumeak subjektu politikotzat hartzeko ildoa, eta, askotan, analista batzuen arabera, ez zituzten kontuan hartzen benetako emakumeen beharrak.

 Erreferentziak 

 Kanpo estekak 

Kategoria:Tbilisin hildakoak
Kategoria:Georgiarrak
Kategoria:Feminismoa
Kategoria:Feministak
Kategoria:Georgiako feministak
Kategoria:Georgiako aktibistak
Kategoria:Idazleak
Kategoria:Georgiako idazleak
Kategoria:Sufragistak